Vyf sterf in gru-botsing in HeidelbergVyf mense is Vrydag dood, waaronder ŉ ma en haar 3-jarige dogtertjie, in ŉ botsing tussen twee motors in Heidelberg in Gauteng. ŉ Woordvoerder van ER24, Andre Visser, sê ŉ VW Polo en ŉ BMW het reg van voor gebots op die R42 in Heidelberg. Die drie insittendes in die VW Polo – ŉ ma, ouma en 3-jarige dogtertjie – is op die toneel dood. Twee van die drie insittendes in die BMW is op die toneel dood. Die oorledenes is ŉ egpaar in hul sestigs. ŉ 13-jarige seun is ernstig beseer. Die oorsaak van die ongeluk is nie bekend nie.